stanford-oval/wikipedia huggingface dataset:
Francisco João Silota

Francisco João Silota (s. 17. kesäkuuta 1941) on mosambikilainen roomalaiskatolinen piispa. Hänet vihittiin Valkoisten Isien papiksi 11. elokuuta 1974 ja nimitettiin Beiran arkkihiippakunnan vihkipiispaksi sekä Mustin titulaaripiispaksi 18. tammikuuta 1988. Piispaksi vihkiminen seurasi 26. kesäkuuta. Pääkonsekraattorina toimi Jaime Pedro Gonçalves, jota avustivat Paulo Mandlate ja Bernardo Filipe Governo.
Silota sai 19. marraskuuta 1990 nimityksen Chimoion piispaksi.
Gunnar Soininen

Gunnar Soininen vuonna 1964.
Gunnar Julius Victor Douglas Soininen (vuoteen 1934 Johnsson; 30. huhtikuuta 1904 Kuopio – 11. joulukuuta 1973 Helsinki) oli suomalainen lääkäri ja historioitsija.
Soinisen vanhemmat olivat lääkintöneuvos Julius Viktor Johnsson ja Alfhild Adelaide Emilie Frey. Hänen puolisonsa vuodesta 1932 oli sairaanhoitaja Margareta Maria Karolina Hampf. Soininen tuli ylioppilaaksi Kuopion lyseosta 1922, valmistui lääketieteen lisensiaatiksi 1932 ja väitteli lääketieteen ja kirurgian tohtoriksi samana vuonna. Soininen oli Helsingin yliopiston lääketieteen historian dosentti 1933–1959. Uransa ensimmäisinä vuosina hän työskenteli Helsingin yleisen sairaalan palveluksessa mutta siirtyi sitten vakuutuslääkärin tehtäviin. Keskinäisen henkivakuutusyhtiö Suomen ylilääkäri Soininen oli vuodesta 1947 ja Jälleenvakuutus-Oy Varman ylilääkäri vuodesta 1946. Hän tutki lääketieteen historiaa ja henkilöhistoriaa ja kirjoitti aiheesta useita julkaisuja. Sotilasarvoltaan Soininen oli reservin lääkintäkapteeni. Hänelle myönnettiin professorin arvonimi vuonna 1954.
Aiheesta muualla

Soininen, Gunnar hakuteoksessa Uppslagsverket Finland (2012). (ruotsiksi)
Genco Abbandando

Genco Abbandando on kuvitteellinen hahmo Mario Puzon romaanissa Kummisetä ja Francis Ford Coppolan ohjaamassa elokuvassa Kummisetä osa II. Elokuvassa Abbandandoa esittää Frank Sivero. Abbandando on italialaisamerikkalaisen rikollisperheen päämiehen neuvonantaja, consiglieri.
Pienenä Genco Abbandando perheineen muuttaa 1800-luvun lopussa Yhdysvaltoihin Corleonen kaupungista, Sisiliasta. Muutaman vuoden kuluttua perheen asetuttua New Yorkiin, ystäväperheen 12-vuotias Vito Corleone pakenee verikostoa samasta kaupungista, jonka nimen hän on saanut maahanmuuton yhteydessä sukunimekseen. Pojat varttuvat yhdessä ja aikanaan työskentelevät Abbandandojen oliiviöljyliikkeessä.
Viton kehittyessä italialaisyhteisön johtajaksi, Gencosta tulee hänen oikea kätensä ja neuvonantaja. Yhdessä he kehittävät ja laajentavat Corleonen perheen liiketoimintaa niin alkoholin salakuljetuksen (kieltolaki), vedonlyönnin kuin prostituution alueilla päätavoitteenaan maksimoida  monopoliaseman avulla voitot.
Abbandando kuolee syöpään vuonna 1945, mutta niin luja on hänen luottamuksensa Doniin, että hän uskoo tämän pystyvän huijaamaan kuolemaa ystävänsä puolesta.
Kummisetä
| --- | --- |
 Elokuvat:  Kummisetä • Kummisetä osa II • Kummisetä osa III
 Corleonen perhe:  Vito Corleone • Carmella Corleone • Tom Hagen • Sonny Corleone • Fredo Corleone • Michael Corleone • Connie Corleone-Rizzi • Apollonia Vitelli-Corleone • Kay Adams • Anthony Corleone • Mary Corleone • Vincent Mancini-Corleone
 Muut henkilöt:  Genco Abbandando • Don Altobello • Pete Clemenza • Johnny Fontane • Moe Greene • Lucy Mancini • Salvatore Tessio
 Videopelit:  The Godfather • The Godfather II
 Katso myös:  Mario Puzo • Francis Ford Coppola • Järjestäytynyt rikollisuus • Mafia • Cosa Nostra • Sisilia
Hannu Hannunpoika (Erthel)

Hannu Hannunpoika, Hans Hansson till Monikkala (k. 1605) oli suomalainen upseeri ja hänestä tuli vuonna 1597 Suomeen käskynhaltija.
Hän osallistui ratsumestarina Venäjän sotaan mutta riitaantui Klaus Flemingin kanssa ja lähti vuonna 1595 Ruotsiin. Kaarle-herttuan määräyksestä hänestä tuli Pohjanmaan rajankäyntikomission jäsen ja vuonna 1596 Suomen talonpoikien valituksia tutkivan lautakunnan jäsen. Kaarle lähetti hänet 1597 puolustamaan Pohjanmaata Fleminingiä vastaan. Hän jäi vuonna 1598 Sigismundin kannattajien vangiksi, mutta hän vapautui, kun Viro antautui 1600. Hänet mestattiin 1605 syytettynä juonittelusta Kaarle-herttuaa vastaan.
Hän sai Monikkalan kartanon vuonna 1600 Kaarle-herttualta läänityksenä.
Hänen äitinsä oli Karin Göransdotter, joka synnytti pojan noin 1555. Isä oli saksalainen aatelismies Hans Erthel, joka oli vuonna 1556 vankina Turun linnassa, mahdollisesti juuri tästä syystä.
Aiheesta muualla

Erthel, Frälsesläkter i Finland intill stora ofreden
GP2 Belgian Grand Prix 2010

|  GP2 Belgian Grand Prix 2010 |
| --- | --- |
 8. osakilpailu 10 osakilpailusta kaudella 2010. 

Päivämäärä:  28. elokuuta 2010
Sijainti:  Circuit de Spa-Francorchamps, Belgia
Rata:  Moottorirata   7,004 km

Lauantain kilpailu
Pituus:  26 kierrosta
Sää:   Aurinkoinen
Paalupaikka
Kuljettaja:   Jérôme d’Ambrosio
Talli:  DAMS
Aika:  2.15,942
Nopein kierros
Kuljettaja:   Álvaro Parente
Talli:  Scuderia Coloni
Palkintokoroke
Voittaja:   Pastor Maldonado  (Rapax)
Toinen:   Álvaro Parente  (Scuderia Coloni)
Kolmas:   Romain Grosjean  (DAMS)
Sunnuntain kilpailu
Pituus:  18 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Sergio Pérez
Talli:  Barwa Addax Team
Aika:  1.57,014 (kierroksella 17)
Palkintokoroke
Voittaja:   Sergio Pérez  (Barwa Addax Team)
Toinen:   Giedo van der Garde  (Barwa Addax Team)
Kolmas:   Álvaro Parente  (Scuderia Coloni)
GP2 Belgian Grand Prix 2010 oli GP2-kauden 2010 kahdeksas osakilpailu, joka ajettiin 28.–29. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez.
Osakilpailut GP2-kaudella 2010
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Espanja |  Monaco |  Turkki |  Eurooppa |  Britannia |  Saksa |  Unkari |  Belgia |  Italia |  Abu Dhabi |
GP2-luokan Belgian Grand Prix’t
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 2000-luku | 2005 | 2007 | 2008 | 2009 |  |  |  |
| 2010-luku | 2010 | 2011 | 2012 | 2013 | 2014 | 2015 | 2016 |
Radat: Circuit de Spa-Francorchamps (2005, 2007–2016)
Gangneung Ice Arena

| Gangneung Ice Arena |
| --- | --- |
 Gangneung Ice Arena (taustalla) Gangneung Ovalin vieressä.
Rakennuksen tiedot
Sijainti:   Gangneung, Etelä-Korea
Koordinaatit:  37°46′46″N, 128°53′50″E
Avattu:  14. joulukuuta 2016
Katsojakapasiteetti
 12 000 
Lisää rakennusartikkeleitaArkkitehtuurin teemasivulla
Gangneung Ice Arena on vuonna 2016 käyttöön avattu jäähalli Gangneungissa, Etelä-Koreassa. Se sijaitsee keskellä Gangneungin olympiapuistoa.
Gangneung Ice Arena toimii vuoden 2018 talviolympialaisten taitoluistelukilpailujen ja kaukalopikaluistelukilpailujen kilpailupaikkana.
Gangneung Oval

| Gangneung Oval |
| --- | --- |

Rakennuksen tiedot
Sijainti:   Gangneung, Etelä-Korea
Koordinaatit:  37°46′34″N, 128°54′05″E
Rakennustyöt aloitettu:  syyskuu 2013
Avattu:  tammikuu 2017
Katsojakapasiteetti
 8 000 
Lisää rakennusartikkeleitaArkkitehtuurin teemasivulla
Gangneung Oval on vuonna 2017 käyttöön avattu pikaluisteluhalli Gangneungissa, Etelä-Koreassa. Se sijaitsee keskellä Gangneungin olympiapuistoa.
Gangneung Ovalilla on 400 metriä pitkä luistelurata, jossa kilpailtiin vuoden 2018 talviolympialaisten pikaluistelun kilpailut.
HMS Rainbow (1891)

| HMS Rainbow |
| --- | --- |


Aluksen vaiheet
Rakentaja:  Palmers Shipbuilding and Iron Company, Hebburn-on-Tyne
Kölinlasku:  30. joulukuuta 1889
Laskettu vesille:  25. maaliskuuta 1891
Palveluskäyttöön:  tammikuu 1893
Poistui palveluskäytöstä:  Kanadan laivastolle 1910
Loppuvaihe:  myyty 1920
Tekniset tiedot
Uppouma:  3 700 t
Pituus:  96 m
Leveys:  13,26 m
Syväys:  5,33 m
Nopeus:  19,75 solmua
Miehistöä:  273-300
Aseistus
Aseistus:  2 x QF 6" -tykkiä 6 x QF 4,7" -tykkiä 8 x QF 6 naulan Hotchkiss -tykkiä 2-4 x 14" torpedoputkea
HMS Rainbow oli Britannian kuninkaallisen laivaston vuonna 1893 palvelukseenotettu Apollo-luokan panssarikansiristeilijä.
Valmistus

Alus tilattiin Palmers Shipbuilding and Iron Companyltä Jarrow'sta, missä köli laskettiin 30. joulukuuta 1889. Se laskettiin vesille 25. maaliskuuta 1891 ja otettiin palvelukseen tammikuussa 1893.
Palvelus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HMCS Rainbow (1891)
Alus oli 1895-1898 Kiinan asemalla Hongkongissa ja Maltalla 1898-1899. Aluksen käyttökustannukset osoittautuivat korkeiksi, joten se oli 1900-1909 ainoastaan ajoittain merellä. Alus palautettiin 17. joulukuuta 1901 palvelukseen Devonportissa päällikkönään Thomas Young Greet. Alus palasi Välimereltä Devonportiin huhtikuussa 1902, minkä jälkeen se osallistui 16. elokuuta Edward VII:n kruunajaisten yhteydessä järjestettyyn laivastokatselmukseen Spitheadissä.
Charles Delabere Granville vastaanotti 20. elokuuta 1902 aluksen päällikkyyden. Seuraavien vuosien aikana alus osallistui korkeiden käyttökustannusten vuoksi palvelukseen vain rajoitetusta ja sille tehtiin ainoastaan vähäisiä modernisointeja. Miehistön kierto liittyi koulutusjärjestelmän liittyviin siirtoihin. Vuonna 1904 aluksen palvelus rajoittui satamaan. Alkuvuodesta 1909 amiraliteetti määräsi aluksen poistettavaksi palveluksesta ja sen sijoittamisesta reserviin.
HMCS Rainbow

Alus liitettiin Kanadan laivastoon 4. elokuuta 1910 Portsmouthissa, jolloin siitä tuli vasta perustetun laivaston ensimmäinen alus. Se saapui 7. marraskuuta Esquimaltiin, jossa sen miehistö oli koulutettavana. Lisäksi alus suoritti erilaisia seremoniallisia tehtäviä ja valvoi kalastusta aina vuoden 1912 loppuun, minkä jälkeen se makasi lähinnä ankkurissa ensimmäisen maailmansodan alkuun saakka. Ensimmäisessä maailmansodassa alus oli kahden sukellusveneen kanssa Kanadan länsirannikon ainoat puolustajat.
Saksan keisarikunnan laivaston aiheuttama uhka alueella päättyi amiraali Graf von Speen johtaman Saksan Kaukoidän laivueen tuhoutuessa joulukuussa 1914 Falklandin taistelussa. Tämän jälkeen alus partioi pitkin länsirannikkoa aina Panamaan asti. Vuoden 1916 lopulla ja alkuvuodesta 1917 alus kuljetti 140 miljoonan dollarin arvosta Venäjän kultaa Esquimaltista Vancouveriin. Vuonna 1917 aluksen miehistö siirrettiin itärannikon partioinnista vastaaville aluksille ja Rainbow poistettiin palveluksesta 8. toukokuuta.
Alus palautettiin palvelukseen 5. heinäkuuta Esquimaltissa varastoaluksena. Alus poistettiin uudelleen palveluksesta 1. kesäkuuta 1920 ja se myytiin Seattleen romutettavaksi.
HMCS Rainbow > Päälliköt

Aluksen päällikköinä olivat:
J. D. D. Stewart 4. elokuuta 1910 - 23. kesäkuuta 1911
W. Hose 24. kesäkuuta 1911 - 30. huhtikuuta 1917
H. E. Holme 1. - 8. toukokuuta 1917
J. H. Knight 1. heinäkuuta - 21. elokuuta 1917
J. T. Shenton 22. elokuuta 1917 - 12. toukokuuta 1918
Y. Birley 13. toukokuuta 1918 - 14. lokakuuta 1919
E. H. Martin 15. lokakuuta 1919 - 1. kesäkuuta 1920
Aiheesta muualla

Kuvia tai muita tiedostoja aiheesta HMS Rainbow (1891) Wikimedia Commonsissa
Käännös suomeksi
Hammaspaikka

Amalgaamipaikka
Hammaspaikka on ainetta, joka asennetaan hampaaseen vaurioituneen, irronneen, tai poistetun osan paikalle. Tavallisesti paikattava vaurio on karieksen aiheuttama reikä, mutta hammaspaikka voidaan tarvita myös kuluneen, kiillevaurioisen tai lohjenneen hampaan hoitoon. Väliaikaista paikkaa käytetään juurihoidon ollessa kesken sekä silloin kun käytettävissä oleva aika ei riitä pysyvän paikan tekemiseen. Hätäpaikka on ilman lääkärin apua esimerkiksi lohjenneeseen hampaaseen laitettava kovettuva tahna, joka suojaa vauriota siihen saakka kunnes potilas pääsee hammashoitoon.
Hammaspaikka heikentää hammasta sekä lisää sen tulehdusalttiutta.
Hammaspaikkoja on tehty muiden muassa amalgaamista, yhdistelmämuovista ja kullasta, nykyisin myös keraamisista aineista. Tällä hetkellä tutkitaan hampaiden korjaamista  Alzheimerin taudin hoitamiseen kehitetyn Tideglusib-lääkkeen avulla. Lääke saa hampaan keskiosan kantasolut erikoistumaan hammassoluiksi, jolloin reikä umpeutuu luonnollisella hammassolukolla. Kyseisellä menetelmällä on onnistuttu paikkaamaan onnistuneesti jo hiirten hampaita.
Amalgaamipaikkojen haittoja

Erityisesti 1980- ja 1990-luvulla keskusteltiin mahdollisista, amalgaamin aiheuttamista sairauksista. Keskusteltua käytiin myös siitä, pitäisikö amalgaamipaikat vaihtaa. Amalgaamipaikoista saatava elohopea-annos voi olla 1–3 mikrogrammaa vuorokaudessa, kun Maailman terveysjärjestön (WHO) mukaan herkimmillä yksilöillä voisi elohopea-altistuksesta aiheutua ensioireita vasta 30 mikrogramman vuorokausiannoksella. Nykytiedon valossa amalgaami katsotaan täysin turvalliseksi paikka-aineeksi, joskin elohopea-allergikot voivat saada limakalvoon kosketuksissa olevista amalgaamipaikoista limakalvomuutoksia.
Muovipaikkojen haittoja

Muovisissa hammaspaikoissa (bis-GMA = bis-fenoliglykolidimetakrylaatti ja bis-DMA = bisfenoli -dimetakrylaatti) on aineita, jotka muuttuvat bisfenoli-A:ta (BPA) sisältäviksi ollessaan kosketuksissa syljen kanssa. Tällaisista muovisista hammaspaikoista saatava BPA-altistus ajoittuu muutaman tunnin tai vuorokauden sisälle uuden paikan saamisesta ja altistus on minimaalista.
Griko

| Griko |
| --- | --- |
Oma nimi:  Κατωιταλιώτικα (Katoitaliótika)
Tiedot
Alue:   Italia (Reggio di Calabria, Salento, Aspromonte)
Puhujia:  20 000
Sija:  -
Kielenhuolto:  -
Kielitieteellinen luokitus
Kielikunta:  indoeurooppalaiset kielet
Kieliryhmä:  kreikka
Kielikoodit
ISO 639-1:  -
 Ohje 
Griko (kreik. Κατωιταλιώτικα, Katoitaliótika) on nykykreikan murre, jota puhutaan Italiassa historiallisen Suur-Kreikan (Magna Graecia) alueella. Sen puhujat ovat Italian kreikkalaisia.
Historia

Eräiden teorioiden mukaan griko olisi jäänne antiikin ajoilta, mutta se on kielen rakenteen perustella lähempänä keskiajalla Kreikassa puhuttuja murteita kuin antiikin kreikkaa. Tästä on päätelty, että kieli olisi saapunut alueelle Bysantista. Pääosa kielen puhujista on jakautunut kahteen toisistaan erillään olevaan alueeseen, Calabrian eteläosaan (Bovesia) sekä Apulian itäosaan (Grecìa Salentina). Näistä kahdesta Grecìa Salentina on huomattavasti suurempi. Italiassa griko on tunnustettu vähemmistökielenä ja sen puhujat etnisenä vähemmistönä.
Kielinäyte

Griko
Kreikka
Grikon kielen alueet.
Hannu Haahti (professori)

Hannu Gabriel Haahti, sukunimi vuoteen 1906 Hahnsson (3. marraskuuta 1895 Rymättylä – 29. kesäkuuta 1953) oli suomalainen lääkäri ja tuberkuloosiopin professori.
Haahden vanhemmat olivat kirkkoherra Hannu Haahti, vuoteen 1906 Hahnsson ja Lovisa Gabriela Geitlin (1870–1940). Hän oli naimisissa vuodesta 1922 Anna Elise  Nevanlinnan, vuoteen 1906 Neovius (s. 1896) kanssa. Matematiikan professori Heikki Haahti ja lääketieteen tohtori Eero Haahti olivat heidän lapsiaan.  Haahden sisaria olivat kirjailija Elli Kaarlehto ja sairaanhoitaja, henkilökohtaisen sosiaalityön kehittäjä Helvi Boothe ja veljiä everstiluutnantit Usko Haahti ja Yrjö Haahti.
Haahti pääsi ylioppilaaksi 1913 ja valmistui lääketieteen kandidaatiksi 1917, lisensiaatiksi 1923 sekä lääketieteen ja kirurgian tohtoriksi 1928. Haahti vertasi väitöskirjassaan Armeija terveydellisenä tekijänä yhteiskunnassa tilastollisia menetelmiä käyttäen asevelvollisten kuolleisuutta siviilissä oleviin ikätovereihin verrattuna ja havaitsi asevelvollisten kuolleisuuden hälyttävän suureksi vaikka 1920-luvulla kutsunnoissa hylättiin muun muassa terveydellisistä syistä 40 prosenttia ikäluokista.
Sisällissodan aikana ja sen jälkeen 1919-1923 pataljoonanlääkärinä eri joukko-osastoissa. Sittemmin Haahti toimi Helsingin sotilassairaalan alilääkärinä 1923–1928, Viipurin sotilassairaalan alilääkärinä 1928, Helsingin kaupungin tuberkuloosisairaalan röntgenalilääkärinä 1929–1945 sekä Vakuutus Oy Varmassa 2. lääkärinä 1929–1935 ja ylilääkärinä 1935–1946. Haahti oli Helsingin yliopiston tuberkuloosiopin dosenttina 1935–1945 ja tuberkuloosi- ja keuhkosairausopin vt. professorina 1943–1945 ja professorina 1945–1953. Haahti oli myös Tuberkuloosilääkäriyhdistyksen puheenjohtajana 1945–1953.
Aiheesta muualla

Hannu Haahden elämäkerta Kansallisbiografiassa
Gangstar: Crime City

| Gangstar: Crime City |
| --- | --- |

Kehittäjä:  Gameloft
Julkaisija:  Gameloft
Jakelija:  Gameloft
Suunnittelija:  Gameloft
Julkaistu:  2006
Lajityyppi:  kolmannen persoonan ammuntapeli
Pelimuoto:  yksinpeli
Alusta:  Java ME ja Java virtual machine
Jakelumuoto:  Digitaalinen jakelu
Lisää peliartikkeleitaVideopelien teemasivulla
Gangstar: Crime City on Gameloftin vuonna 2006 julkaisema mobiilipeli. Se on lajityypiltään toimintapeli. Pelissä on yli 60 suoritettavaa tehtävää. Se muistuttaa paljon Grand Theft Auto -pelisarjaa.
Geležūnai

Kylän sijainti kartalla
Geležūnai
Geležūnai on kylä Birštonasin kunnassa, Kaunasin läänissä, eteläisessä Liettuassa. Vuonna 2001 kylässä asui 116 asukasta.
Great Basin

Great Basinin alueen maastokartta.
Great Basin (aiemmin suom. Iso allas) on Yhdysvalloissa Kalliovuorten ja Sierra Nevadan vedenjakajien välissä sijaitseva alue, jolla ei ole mereen johtavaa laskujokea. Great Basinin alue on pääosin ylätasankoa, joka on kuivaa pensasaroa ja aavikkoa. Altaan pinta-ala on 540 000 neliökilometriä, noin puolitoista kertaa Suomen pinta-ala. Great Basin kattaa suurimman osan Nevadasta, puolet Utahista sekä osia Kaliforniasta, Idahosta, Oregonista ja Wyomingistä. Suurimmat kaupungit alueella ovat itäinen Utahin Salt Lake City ja läntinen Nevadan Reno. Alueella on kuuma kesä, mutta hyvin kylmä talvi.
Walkerjärven etelärannalla sijaitsee Hawthornen ammusvarikko, jossa 590 neliökilometrin alueella työskentelee noin 4 500 työntekijää. Alueella on ollut Yhdysvaltain armeijan varikkotoimintaa vuodesta 1930 lähtien.
Aiheesta muualla

Kuvia tai muita tiedostoja aiheesta Great Basin Wikimedia Commonsissa
Gelfondin–Schneiderin vakio

Gelfondin–Schneiderin vakio on
jonka Aleksandr Gelfond todisti transkendenttiseksi käyttäen Gelfondin–Schneiderin lausetta. Tämä ratkaisi Hilbertin seitsemännen ongelman.
Gelfondin–Schneiderin vakion neliöjuuri on
jota voidaan käyttää epäkonstruktiivisessa todistuksessa sille, että on olemassa irrationaaliluvut  a ja  b, jolle  a^{b} on rationaaliluku.
Gelfandin epäyhtälö

Gelfandin epäyhtälö liittyy projektiivisten polynomien korkeusfunktioon. Sitä käytetään muun muassa Rothin lauseen todistuksessa. Epäyhtälö kuuluu seuraavasti:
Olkoon  d_{1},d_{2},\cdots ,d_{r} kokonaislukuja ja  f_{1},\cdots ,f_{n}\in \mathbb {Q} [X_{1},\cdots ,X_{m}] polynomeja, joiden tulo toteuttaa epäyhtälön  \deg _{X_{i}}(f_{1}\cdots f_{r})\leq d_{i} kaikilla  1\leq i\leq r. Tällöin
HMS Uganda

| HMS Uganda |
| --- | --- |
 HMS Uganda

Aluksen vaiheet
Rakentaja:  Vickers Armstrong, Newcastle-upon-Tyne
Kölinlasku:  20. heinäkuuta 1939
Laskettu vesille:  7. elokuuta 1941
Palveluskäyttöön:  3. tammikuuta 1943
Poistui palveluskäytöstä:  Kanadan laivastolle 21. lokakuuta 1944
Tekniset tiedot
Uppouma:  8 530 t (standardi) 10 800 t (kuormattu)
Pituus:  169,31 m
Leveys:  18,90 m
Syväys:  6,04 m
Koneteho:  72 500 shp (54,1 MW)
Nopeus:  33 solmua (61 km/h)
Miehistöä:  733
Aseistus
Aseistus:  3 × kolmiputkista 6" Mk XXIII -tykkiä 4 × kaksiputkista 4" Mk XVI -ilmatorjuntatykkiä 3 × neliputkista QF 2 naulan ilmatorjuntatykkiä 10 × kaksiputkista Oerlikon 20 mm -ilmatorjuntatykkiä 6 × 21" (533 mm) torpedoputkea
HMS Uganda (viirinumero 66) oli Britannian kuninkaallisen laivaston Uganda-luokan ilmatorjuntaristeilijä.
Valmistus

Alus  tilattiin maaliskuussa 1938 vuoden 1938 laivasto-ohjelmassa Vickers Armstrongin telakalta, missä köli laskettiin 20. heinäkuuta 1939. Alus laskettiin vesille 7. elokuuta 1941 ja otettiin palvelukseen 3. tammikuuta 1943.
Palvelus

Palvelukseen otettaessa alus liitettiin Kotilaivastoon. Alus siirrettiin Välimerelle Sisilian maihinnousun Itäisen osastoon. Muutamien kuukausien ajan alus tuki maajoukkojen taistelua tulittamalla maissa olevia kohteita, kunnes se syyskuussa tuki Salernon maihinnousua. Alukseen osui 13. syyskuuta radio-ohjattu liitopommi Fritz-X, joka aiheutti aluksella suurta tuhoa. Alus lähetettiin lokakuussa Yhdysvaltoihin Charlestowniin laivaston telakalle.
Alus palasi palvelukseen lokakuussa 1944. Korjausten valmistuttua alus siirrettiin 21. lokakuuta Kanadan laivastolle.
Palvelus > HMCS Uganda

Kanadan laivastossa otettiin alus palvelukseen 21. lokakuuta 1944 nimellä HMCS Uganda. Marraskuussa alus lähti Englantiin täydennettäväksi. Tammikuussa alus purjehti Suezin kanavan kautta Tyynelle valtamerelle, missä se liitettiin Brittiläisen Tyynenmeren laivaston 4. risteilijäviirikköön.
Toisen maailmansodan päättyessä Euroopassa kasvoivat miehistöntäydennysongelmat. Kanadalla ei ollut halua osallistua sotaan Tyynellä valtamerellä, jolloin aluksen monet miehistöstä esittivät halunsa palata kotiin ennemmin kuin Japanin vastaiseen sotaan osallistumisen. Lopulta ongelmat saatiin ratkaistua ja alus liitettiin Task Force 57:n Okinawan alueella.
Huhtikuussa 1945 alus suojasi lentotukialuksia, jotka suorittivat hyökkäyksen Formosalle ja toukokuussa vastaavassa tehtävässä hyökättäessä Ryukyulle. Alus osallistui kesäkuussa Trukin pommitukseen tulittaen 15. kesäkuuta vastaisena yönä Dublonia. Alus suojasi heinäkuussa Task Force 37:n mukana lentotukialuksia, jotka hyökkäsivät Japanin pääsaarille. HMS Argonaut vapautti 27. heinäkuuta 1945 Ugandan tehtävistään. Alus purjehti Kanadaan saapuen 10. elokuuta Esquimaltiin telakalle huollettavaksi.
Sodan jälkeen alus oli koululaivana. Se nimettiin 14. tammikuuta 1952 HMCS Quebeciksi. Alus poistettiin palveluksesta 13. kesäkuuta 1956. Quebec myytiin ja se saapui 6. helmikuuta 1961 Osakaan Japaniin romutettavaksi.
Grace Under Pressure

| Grace Under Pressure Rush |
| --- | --- | --- |

Studioalbumin tiedot
 Äänitetty : marraskuu 1983 - maaliskuu 1984 Le Studio, Morin Heights, Québec
 Julkaistu: 12. huhtikuuta 1984
 Tuottaja(t): Peter Henderson ja Rush
 Tyylilaji: Hard rock, progressiivinen rock
 Kesto: 39.26
 Levy-yhtiö: Mercury Records Anthem Records (Kanada)
Rushin muut julkaisut
| Signals 1982 | Grace Under Pressure 1984 | Power Windows 1985 |
Grace Under Pressure on kanadalaisen rock-yhtye Rushin 10. studioalbumi. Albumi myi platinaa kotimaassaan Kanadassa, sekä Yhdysvalloissa. Billboardin listalla sen sijoitus oli parhaimmillaan 10.
Vuoden 1975 albumista Fly by Night saakka tuottanut Terry Brown vaihtui nyt uuteen tuottajaan Peter Hendersoniin, joka oli työskennellyt muun muassa Paul McCartneyn ja Supertrampin kanssa. Tuottajan vaihdoksen myötä soundi vaihtui helpommin otettavaksi kuin edeltäjäalbumi Signalsissa ja huomattavaa oli myös, että liian voimakkaasti soineet syntetisaattori ja elektroniset äänet, jotka hukuttivat Alex Lifesonin kitaran alleen olivat nyt hillitympiä.
Kappaleiden sävellys ja sanoitus oli edelleen voimakasta. "Afterimage" on omistettu Le Studioilla äänittäjänä toimineelle Robbie Wheelanille, joka oli mukana äänittämässä Rushin kolmea edellistä albumia, ja joka kuoli traagisesti auto-onnettomuudessa matkalla työpaikalleen. "Red Sector A" perustuu Geddy Leen äidiltänsä kuulemiin kuvauksiin toisesta maailmansodasta ja keskitysleireistä. Juutalaissukuisen Geddy Leen (oikealta nimeltään Gary Lee Weinrib) äiti ja isä tapasivat puolalaisella keskitysleirillä. Geddy Lee kertoi tarinoita edelleen Neil Peartille, joka noiden kertomusten perusteella kirjoitti sanoitukset kappaleeseen. "The Enemy Within" on ensimmäinen osa Fear-sarjaa, jonka toinen osa, "The Weapon", julkaistiin edellisellä Signals albumilla. Sarjan kolmannen osan muodostaa "Witch Hunt", joka julkaistiin sitä edellisellä Moving Pictures albumilla. Sarjan neljäs osa, "Freeze", julkaistiin vuoden 2002 albumilla Vapor Trails.
Kappaleet

Kaikki kappaleet ovat kirjoittaneet Geddy Lee, Alex Lifeson ja Neil Peart.
Distant Early Warning – 4.59
Afterimage – 5.04
Red Sector A – 5.10
The Enemy Within – 5.00
The Body Electric – 4.59
Kid Gloves – 4.18
Red Lenses – 4.42
Between the Wheels – 5.44